चार दिन से ब्रॉडबैंड सेवा बंद
बडू/हरनावां/ गच्छीपुरा| कस्बेमें पिछले चार दिनों से बंद भारत संचार निगम की ब्रॉडबैंड सेवा से ई-मित्र सर्विसेज सहित बैंक पोस्ट ऑफिस और अन्य सभी इंटरनेट से संबंधित सेवाएं ठप है। ग्रामीणों ने बताया कि कई भर्तियों के फार्म इस कारण अटके पड़े है। बडू सरपंच रीना माली ने कहा है कि भारत संचार निगम की सुविधा चार दिन में दुविधा बनकर उभर आई है। हरनावां के विक्रम सिंह ने बताया कि गांव में बार बार लाइन कट रही है। इसके अतिरिक्त ग्राम गच्छीपुरा में भी गत चार दिनों से बीएसएनएल सेवा बंद है। कस्बे के सुरेश कुमार ने बताया कि इंटरनेट सेवा के अभाव में कई काम अटक से गए है। बडू के गजेंद्र सारण ने कहा है कि बेसरोली, मनाणां, राणीगांव, सरनावड़ा, भीयांकलां, अलतवा, भादवा, जंजीला, निम्बड़ी, सिरसूं, खेड़ी शीला आदि गावों में भी सेवा नहीं मिलने से ग्रामीण परेशान है।
hin_Deva hin_Deva